OKTATÁSI MINISZTÉRIUM 
Kutatás-fejlesztési Helyettes Államtitkárság
1052 Budapest, Szervita tér 8.
1374 Budapest 5. Pf. 565.
PÁLYÁZAT
a területi kamarák és regionális szervezetek részére a regionális műszaki fejlesztési tevékenység támogatására

Tájékoztató füzet

Budapest, 2000
OKTATÁSI MINISZTÉRIUM
PÁLYÁZATI FELHÍVÁS
a területi kamarák és regionális szervezetek részére 
a regionális műszaki fejlesztési 
tevékenység támogatására
A pályázat célja, hogy az OM a területi kamarákkal és szervezetekkel közös támogatással elősegítse
•	a régióban működő mikro-, kis- és középvállalkozások innovációját, kutatási-fejlesztési eredmények alkalmazását elősegítő tevékenység bővülését,
•	a mikro-, kis- és középvállalkozások számára könnyen elérhető információs hálózatok és szolgáltatások kialakítását,
•	a kutatási-fejlesztési eredmények, a technológiai tudás transzferét, illetve diffúzióját szolgáló tevékenység létrejöttét és erősítését,
•	az EU 5 keretprogramba történő bekapcsolódást,
•	a térségben működő gyártó és szolgáltató vállalkozásoknál a minőségfejlesztést és az Európai Unió egységes belső piacára történő felkészülést. 

A pályázat forrása: a Központi Műszaki Fejlesztési Alapprogram Célelőirányzat elkülönített kerete.

A támogatás feltétele: a pályázónak vállalnia kell, hogy a pályázati kiírásban meghatározott követelményekkel az OM pályázaton elnyert KMÜFA támogatással legalább azonos összegű saját forrás bevonásával, az illetékességébe tartozó térségben 2000. évre regionális műszaki fejlesztési pályázatot hirdet és bonyolít le.

A támogatás mértéke: legfeljebb a pályázó (konzorcium) saját forrásával megegyező összeg.

A pályázaton részt vehetnek: az 1994. évi XVI. törvény szerint hivatalosan bejegyzett területi kamarák, továbbá a közösségi célú K+F szolgáltatásokat nyújtó regionális szervezetek, vagy ezek és egyéb külső forrást nyújtók együttműködő konzorciumai.
A pályázaton előnyben részesülnek azon konzorciumok által benyújtott pályázatok, amelyek több megye hálózatszerű együttműködésén alapulnak.

Pályázni a tájékoztató füzetben foglalt feltételek szerint lehet. A pályázatokat az OM Kutatás-Fejlesztési Helyettes Államtitkárság Pályázati Irodájára (1052 Budapest, Szervita tér 8.) kell kizárólag postán elküldeni a megadott határidőig.
A pályázati csomag  letölthető az internet <http:/www.omfb.hu/> címéről is.

A pályázatok beküldési határideje: 2000. március 31. 

A határidőn túl beérkező pályázatokat az OM felbontás nélkül visszaküldi.
A pályázattal kapcsolatban további információ kérhető az OM Kutatás-Fejlesztési Helyettes Államtitkárság Pályázati Irodáján a 318-4308 számú telefonon. 

TARTALOM
I.	Az OM pályázat és a regionális műszaki fejlesztési
pályázatok tervezett időrendje	4
II.	A pályázatban használt fogalmak meghatározása	5
III.	A pályázat célkitűzései, forrásai	6
IV.	Ki vehet részt a pályázaton?	6
V.	A pályázat keretében elnyerhető támogatás 
összege, formája és felhasználása	7
VI.	A pályázat tartalma	8
VII.	Az OM pályázat elbírálásának szempontjai	12
VIII.	Hogyan kell beadni a pályázatot?	14
IX.	A támogatás folyósítása, a teljesítés értékelése	15
X.	Útmutató az űrlap kitöltéséhez	16

Mellékletek:
Pályázati űrlap (P1. melléklet)
Nyilatkozat (P2. melléklet)
Adatlap

I.	Az OM pályázat és a regionális 
műszaki fejlesztési pályázatok tervezett időrendje

A meghirdetés:*		2000. február
	
Beadási határidő:		2000. március 31.
	
Zsűri javaslata alapján döntés:		2000. május 5.
	
Megállapodás a területi kamarákkal és regionális szervezetekkel:
		
	2000. május 26-tól
	
A regionális műszaki fejlesztési pályázatok legkésőbbi végleges döntési időpontja:
		
	2000. október 29.	
A regionális műszaki fejlesztési pályázatokról beszámoló:
		
	legkésőbb 2000. november 10.	
A regionális műszaki fejlesztési pályázatok szakmai lezárásának végső határideje:
		
	2002. március 31.	
OM részére az értékelés és a szakmai beszámoló elkészítésének legkésőbbi időpontja:		
	
	2002. április 15.	

II.	A pályázatban használt fogalmak meghatározása

Használt kifejezés	Meghatározás	
területi kamara	a módosított 1994. évi XVI. törvény szerinti, Magyarországon hivatalosan bejegyzett területi kamara.	
közösségi célú K+F szolgáltatást nyújtó regionális szervezet	a technológia-transzfert, hálózatépítést, tanácsadást stb. országos hálózattal végző szervezetek, pl: Műszaki és Természettudományi Egyesületek Szövetsége, Magyar Innovációs Szövetség stb.	
OM-pályázat vagy
pályázat
	az OM e dokumentum szerinti pályázata a regionális műszaki fejlesztési tevékenységnek az OM és a területi kamarák és szervezetek együttműködése keretében történő támogatására,	
regionális műszaki fejlesztési pályázat	az a pályázat, amelynek a meghirdetésével a területi kamara, és/vagy regionális szervezet pályázik, s amelyhez saját és egyéb külső forrásokat, valamint a jelen OM-pályázat keretében elnyert forrásokat egyaránt felhasználja,	
mikro-, kis- és közép-vállalkozás 
(a kis- és középvállalko-zásokról, fejlődésük támogatá-sáról szóló 1999. évi XCV. törvény szerint)	A jelen OM pályázatban mikro-, kis- és középvállalkozásnak minősülnek azok a vállalkozások, amelyekre az alábbiak együttesen jellemzőek:
•	Kis- és középvállalkozásnak minősül az a vállalkozás, amelynek
•	összes foglalkoztatotti létszáma 250 főnél kevesebb és
•	éves nettó árbevétele legfeljebb 4000 millió Ft, vagy mérlegfőösszege legfeljebb 2700 millió Ft.
•	Kisvállalkozásnak minősül az olyan vállalkozás, amelynek
•	összes foglalkoztatott létszáma 50 főnél kevesebb és
•	éves nettó árbevétele legfeljebb 700 millió Ft, vagy mérlegfőösszege legfeljebb 500 millió Ft.
•	Mikrovállalkozásnak minősül az olyan kisvállalkozás, amelyben 
•	a foglalkoztatottak száma 10 főnél kevesebb,
•	éves nettó árbevétele legfeljebb 700 millió Ft, vagy mérlegfőösszege legfeljebb 500 millió Ft
Feltétel még az is, hogy a tulajdonosok között külön-külön és együttesen nem haladja meg (tőke, vagy szavazati jog alapján) a 25%-os tulajdoni részesedést az állam, az önkormányzat, vagy olyan vállalkozás, amely nem minősül kis- és középvállalkozásnak.	

III.	A pályázat célkitűzései, forrásai

A pályázat célja: az OM, a területi kamarák és regionális szervezetek együttműködése keretében minden olyan helyi és regionális innovációs jellegű tevékenység támogatása, amely közvetlenül segíti a régió mikro-, kis- és középvállalkozásainak megerősödését, a területi gazdaságfejlesztési célok megvalósítását.

A pályázat hozzá kíván járulni ahhoz, hogy az adott régióban
•	bővüljön a mikro-, kis- és középvállalkozások innovációját, a kutatás-fejlesztési eredmények alkalmazását és ezeknek a régió gazdasági folyamataiba való integrációját elősegítő tevékenység, 
•	kialakuljanak a mikro-, kis- és középvállalkozások számára könnyen elérhető információs hálózatok,
•	létrejöjjön és erősödjön a kutatás-fejlesztési eredmények, a technológiai tudás transzferét, illetve diffúzióját szolgáló tevékenység (beleértve a műszaki fejlesztéshez kapcsolódó üzleti tanácsadást, képzést is, minden helyi kezdeményezést, amelyek témája az OM jelenlegi országos pályázatainak cél- és eszközrendszerébe nem illeszthető be),
•	folytatódjon a vállalkozások, szolgáltatások minőségfejlesztési tevékenysége.

A pályázat forrása: a Központi Műszaki Fejlesztési Alapprogram Célelőirányzat 2000. évi forrásából a pályázatra elkülönített összege, amelyet a módosított 217/1998. (XII. 30.) Korm. rendelet szerint lehet igénybevenni és felhasználni.

A KMÜFA támogatás elnyerésének alapvető feltétele, hogy a területi kamara, illetve a regionális szervezet saját forrásai (beleértve a módosított 217/1998. (XII. 30.) Kormányrendelet hatálya alá nem tartozó költségvetési előirányzatot), valamint egyéb külső pénzeszközök bevonásával az OM támogatását - az OM-mel együttműködve - a regionális műszaki fejlesztési pályázat keretében juttassa el a régió pályázóihoz.

IV.	Ki vehet részt a pályázaton?

Az OM-pályázaton a módosított 1994. évi XVI. törvény szerint Magyarországon hivatalosan bejegyzett területi kamarák, továbbá a közösségi célú K+F szolgáltatásokat nyújtó szervezetek, vagy ezeknek, valamint az egyéb külső forrásokat nyújtóknak az adott pályázatban együttműködő konzorciumai vehetnek részt, ha vállalják a jelen Pályázati feltételekben rögzítettek maradéktalan betartását. Több területi kamara és regionális szervezet együttműködése esetén a kapcsolattartás és az adminisztratív terhek egyszerűsítése érdekében meg kell nevezni azt, amelyik a konzorcium jelleggel együttműködő területi kamarákat és regionális szervezeteket képviseli, az OM a pályázat elfogadása esetén csak ezzel a területi kamarával, illetve szervezettel köt megállapodást. Az ilyen pályázathoz csatolni kell a konzorciumban résztvevő kamarák, szervezetek és a külső forrásokat nyújtók cégszerű nyilatkozatát a saját forrás hozzájárulásáról, valamint - amennyiben a konzorcium tagjai külön regionális műszaki fejlesztési pályázatokat hírdetnek - az egyes részletes pályázati felhívásokat.

Csak a pályázati forrásokat bővítő összefogás tekinthető konzorciumnak, továbbá egy területi kamara, szervezet csak egy konzorciumban vehet részt. A saját, vagy a bevont külső forrás az OM pályázat kiírását követően biztosított és nyilatkozattal alátámasztott készpénz lehet csak.

A KMÜFA támogatás regionális műszaki fejlesztési pályázathoz kapcsolódik: a pályázónak vállalnia kell, hogy az OM által meghatározott feltételek mellett, a KMÜFA támogatással legalább azonos nagyságrendű saját pénzeszköz, valamint egyéb külső: pl. önkormányzatok, szakmai szervezetek, non-profit szervezetek, alapítványok, vállalkozásfejlesztő központ, pénzeszközeinek bevonásával az adott megyékben, illetve Budapesten regionális műszaki fejlesztési pályázatot hírdet meg és bonyolít le. A pályázó tehát jelen pályázaton a tervezett regionális műszaki fejlesztési pályázat tartalmi bemutatásával, az elfogadás esetén meghirdetésre kerülő saját részletes pályázati kiírásával pályázik.

V.	A pályázat keretében elnyerhető támogatás összege, formája és felhasználása

Az OM-pályázat keretében elnyerhető összeg legfeljebb a pályázó, vagy a pályázó konzorcium saját forrásával (beleértve az egyéb külső forrást is) megegyező lehet. 

Az OM támogatás forrása a Központi Műszaki Fejlesztési Alapprogram Célelőirányzatból a pályázatra elkülönített összeg.

A KMÜFA támogatás vissza nem térítendő és visszatérítendő részből állhat.

A termék-, technológia- vagy szolgáltatás fejlesztéshez, minőségbiztosításhoz felhasznált KMÜFA támogatást 50%-ban kell visszatéríteni.

A visszatérítés az OM részére akkor esedékes, amikor azt a területi szervezetnek teljesítették. A visszatérítésből az OM a nyújtott KMÜFA támogatás hányadának arányában részesül.

A közösségi célú K+F szolgáltatáshoz folyósított KMÜFA vissza nem térítendő támogatás. 

A benyújtásra kerülő regionális műszaki fejlesztési pályázat költségeihez a 227/1999. (XII.30.) Korm. rendelettel módosított 98/1996. (VII. 10.) Kormányrendelet szerinti Központi Műszaki Fejlesztési Alapprogram Célelőirányzat támogatás, a következő jogcímeken használható fel:
•	a kutatás-fejlesztés infrastrukturális feltételeinek fejlesztésére, új tudományos és műszaki eredmények létrehozására, alkalmazására és elterjesztésére;
•	a nemzetközi műszaki, tudományos és technológiai együttműködésből adódó feladatokra;
•	a hazai és külföldi műszaki-tudományos ismeretek megszerzésére, azok gyakorlati alkalmazására, a műszaki fejlesztéspolitika megalapozását szolgáló műszaki, gazdasági, társadalmi elemzések, tanulmányok, koncepciók készítésére,
•	a műszaki fejlesztés érdekében szükséges elemzések végzésére.

Az OM támogatás legfeljebb 5%-a a pályázó által lebonyolított projektek menedzselésére használható fel.

A pályázatok elbírálásakor a zsűri javaslata alapján az OM az igényelt összegnél kisebb támogatási összeget is megállapíthat.

VI.	A pályázat tartalma

A pályázónak az OM pályázat tartalmi részét képező regionális műszaki fejlesztési pályázatát az alábbi kritériumok betartásával kell meghirdetnie és lebonyolítania:

A)	A regionális műszaki fejlesztési pályázat kiírása

A pályázónak (pályázó konzorciumnak) vállalnia kell, hogy az OM-től kapott KMÜFA támogatással legalább azonos összegű pénzeszköz bevonásával az adott megyében, illetve Budapesten regionális műszaki fejlesztési pályázatot indít. A pályázati felhívásban szerepeltetnie kell, hogy a regionális műszaki fejlesztési pályázatot az OM-mel, illetve konzorcium esetén a résztvevőkkel közösen hirdeti meg.

A regionális műszaki fejlesztési pályázatot a pályázónak a módosított 217/1998. (XII. 30.) Korm. rendelet szerinti előírások betartásával kell lebonyolítania. 

A regionális pályázati kiírásban a célok meghatározásán és a lebonyolítással kapcsolatos információk megadásán túl kötelezően szerepeltetni kell az alábbiakat:
•	A pályázaton a pályázatuk benyújtásának időpontjában rendezett kamarai tagsággal rendelkező mikro-, kis- és középvállalkozások és egyéni vállalkozók vehetnek részt, továbbá mindazon szervezetek és intézmények, amelyek a mikro-, kis- és középvállalkozások innovációs tevékenységét segítő feladatok ellátására a régióban vállalkoznak.
•	A projekt költségeinek legfeljebb 70%-ára igényelhető támogatás.
•	A regionális műszaki fejlesztési pályázaton az egy pályázattal igényelhető támogatás legnagyobb összege 8,0 M Ft lehet.
•	A pályázat szerinti tevékenység megvalósításának időtartama a szerződéskötés időpontjától számított 2 évet nem haladhatja meg.
•	A kiírásban a pályázatok pontozással történő értékelésének legfőbb kritériumait szerepeltetni kell, amelyek a jelen tájékoztató füzet VI./E pontjában felsoroltak lehetnek.
•	A regionális műszaki fejlesztési pályázat lebonyolításának ütemezése a jelen tájékoztató füzet I. pontjában megadott időpontokhoz igazodjon.
•	A részletes pályázati kiíráshoz díjmentesen lehet hozzájutni a pályázat meghirdetésétől számított legalább 30 napon keresztül.
•	A visszatérítéssel nyújtott támogatás esetén biztosítékot kell kérni: bankgaranciát, jelzálogot (ingatlanra), készfizető kezességet, óvadékot, stb.

B)	A regionális műszaki fejlesztési pályázat lehetséges céljai

A regionális műszaki fejlesztési pályázatot olyan célokra kell kiírni, amelyek a régió sajátos gazdaságfejlesztési feladatainak megoldásához hozzájáruló alábbi tevékenységeket támogatják: 
•	a mikro-, kis- és középvállalkozások innovációját elősegítő, innovációs képességét fokozó tevékenység,
•	könnyen elérhető információs hálózatok kialakítása,
•	kutatás-fejlesztési eredmények, a technológiai tudás transzferét, illetve diffúzióját szolgáló tevékenység (beleértve a műszaki fejlesztéshez kapcsolódó üzleti tanácsadást, képzést is.),
•	a minőségbiztosítási, minőségfejlesztési tevékenység folytatása, a minőségbiztosítás módszereinek elterjesztése, oktatása,

A megjelölt célnak (céloknak) alá kell támasztania (támasztaniuk), hogy a térség innovációjának fejlesztése kap hangsúlyt.

A meglévő OM-pályázatokkal megegyező tartalmú regionális műszaki fejlesztési pályázatokat az OM nem támogat!

A pályázat nem támogathatja a termelő kapacitás, termelésbővítő beruházás létrehozását.

A regionális műszaki fejlesztési pályázatnak egyértelműen támogatnia kell a mikro-, kis- és középvállalkozások innovációs képességét, ösztönzését segítő tevékenységet. A támogatott vállalkozói kör meghatározására a jelen pályázati feltételekben szereplő definíció érvényes.

C)	A regionális műszaki fejlesztési pályázaton résztvevők köre

Pályázhat minden belföldi székhelyű jogi személy és jogi személyiséggel nem rendelkező - KKV-nak minősülő - gazdasági társaság és egyéni vállalkozó, vagy ezek konzorciuma amely a regionális műszaki fejlesztési pályázattal támogatott tevékenységet a pályázati feltételeknek megfelelő régióban bejegyzett székhelyen, telephelyen illetve fióktelepen végzik, vagy a pályázattal támogatni kívánt kutatás-fejlesztési tevékenység eredményét a régióban használják fel. Élvezzenek prioritást azon pályázók, akik több vállalkozást érintő innovációs szolgáltatást hoznak létre és működtetnek, egyetemi, főiskolai, illetve költségvetési kutatóintézeti, K+F tevékenységű alapítványok, Kht-k szellemi kapacitását is igénybe veszik, továbbá akik egyéb külső forrás bevonását is igazolni tudják. A vállalkozások esetében a részvételt rendezett kamarai tagság feltételéhez kell, hogy kösse a kiíró. (Lásd VI./A. pontot.)

A pályázat kiírójának biztosítania kell a Kormány 227/1999. (XII.30.) Korm. rendelettel módosított 98/1996. (VII. 10.) sz., valamint a módosított 217/1998. (XII.30.) sz. rendeleteinek érvényesülését. 

D)	Mire adható támogatás a regionális műszaki fejlesztési pályázat keretében?

A pályázók az alábbi költségnemekre kérhetnek támogatást:
•	a kutatás-fejlesztéssel, valamint az annak segítésére, az innovációs képesség növelésére irányuló szolgáltatással közvetlenül foglalkozók munkabére és annak járulékai,
•	a pályázati cél megvalósításához szükséges szolgáltatás igénybevételének költsége, a szakértők díjazása,
•	a pályázati cél megvalósításához elengedhetetlenül szükséges eszközök beszerzésének költsége (a támogatás legfeljebb 30%-áig),
•	a kutatás-fejlesztési eredmények gyakorlati bevezetését, új tudományos eredmények alkalmazásának elterjesztését szolgáló tevékenység költsége,
•	a pályázati tevékenység egyéb dologi költségei.

A pályázat költségei között a munkabér járulékain kívül más járulékos költségeket (illetéket, adót stb.) elszámolni nem lehet. Nem számolható el, illetve saját részként sem vehető figyelembe a beruházási költség, bérleti díj.

Az OM pályázatán nyertes pályázók által lebonyolításra kerülő regionális műszaki fejlesztési pályázatoknak 2000. évben alapvetően az alábbi tevékenységek támogatására kell irányulnia: 
•	kistérségek fejlesztési terveinek kidolgozása,
•	közösségi célú K+F szolgáltatásokat nyújtó tanácsadó irodák létesítése és működtetése,
•	a régió kis- és közepes méretű vállalkozásai termék- és technológiafejlesztési tevékenységének támogatása,
•	regionális vállalkozás-fejlesztést, a területi technológia transzfert és diffuziót szolgáló kezdeményezések,
•	a mikro-, kis- és közepes vállalkozások részére végzett műszaki tanácsadói szolgáltatások kialakítása és működtetése, a tudás alkalmazási képességének fejlesztése,
•	műszaki fejlesztést segítő tréningek, tanfolyamok szervezése (pl. formatervezés, ergonómia, értékelemzés a termékfejlesztésben),
•	műszaki fejlesztési eredmények (termék, eljárás) felkutatása, hasznosításuk előkészítése és a hasznosítás menedzselése,
•	fejlesztési pályázatok, műszaki gazdaságossági elemzések, megvalósítási javaslatok kidolgozása,
•	műszaki dokumentációk készítése,
•	információs hálózatok kialakítása és működtetése,
•	projektek értékelése, adatszolgáltatások áttekintése,
•	adatbanki információs szolgáltatások új technológiai ismeretek kiválasztására,
•	minőségirányítási és minőségbiztosítási rendszerek fejlesztése, továbbá minőségfejlesztési tevékenység folytatása a feldolgozóiparon kívüli területeken,
•	iparjogvédelmi szolgáltatások nyújtása.

E)	A regionális műszaki fejlesztési pályázat értékelése

A regionális műszaki fejlesztési pályázat értékelésére min. 5 pártatlan szakemberből álló zsűrit kell szervezni, amelynek összetételét a pályázatban be kell mutatni. A pályázatok elbírálásában és a zsűriben nem vehet részt olyan személy, aki, vagy akinek vállalkozása pályázatot nyújtott be. A zsűriben vétójoggal vesz részt az OM képviselője, akit a zsűri ülésének időpontja előtt legalább 1 héttel kell értesíteni.

A regionális műszaki fejlesztési pályázatra beérkező pályázatokat a zsűri pontozással értékeli. Az értékelés szempontjai és a pontszámok az alábbiak lehetnek:

Kritériumok:								Adható pontszám
•	a megjelenített regionális fejlesztési 
céloknak való megfelelősége;						30
•	a pályázat műszaki és gazdasági jelentősége a régióban;			30
•	a pályázó szakmai alkalmassága;						20
•	az eredmények regionális hasznosíthatósága				20

A zsűri a pályázati felhívásban rögzítettek, valamint egyedi mérlegelés alapján javaslatot tesz a döntésre. A pályázatokról a végleges döntést a kiíró vonatkozó belső szabályzatában rögzítettek szerint kell meghozni. Az OM pályázatnak tartalmaznia kell, hogy a kiíró belső szabályai szerint mikor tekinthetőek a zsűri döntési javaslatai véglegesen elfogadottnak és a döntés dokumentálása miképpen történik.

Az OM támogatás maximum 5%-ának megfelelő összeg projekt-menedzselésre használható fel. Az esetleges visszalépés esetére célszerű a döntésnél tartalékként elfogadni pályázatokat.

F)	A regionális műszaki fejlesztési pályázat lebonyolítása

•	A kiírónak kell biztosítania a regionális műszaki fejlesztési pályázat lebonyolításának feltételeit, a szerződéseket – betartva a módosított 217/1998. (XII. 30.) Korm. rendeletben foglaltakat – maga köti. A kiíró a döntés után csak olyan tevékenységek támogatására köthet szerződéseket, amelyekre támogatás nem igényelhető az OM más pályázataiban.
•	Az OM által elnyert támogatással kiírt regionális műszaki fejlesztési pályázatot egy fordulóban kell lebonyolítani.
•	Az OM a támogatást elnyert területi szervekkel – igény szerint – megosztja saját pályáztatási, szerződéskötési és a szerződéses kötelezettségek teljesítésének ellenőrzésével kapcsolatos tapasztalatait. 
•	A regionális műszaki fejlesztési pályázat részletes kiírása (tájékoztató füzete) a fentieken túl kell, hogy tartalmazza a nyertes pályázókkal megkötésre kerülő szerződésmintát is. (Ennek kialakításához segítséget nyújthat a jelen tájékoztatóhoz csatolt szerződésminta.)
•	A regionális műszaki fejlesztési pályázatokat a régióban széles körben, lehetőség szerint a települési önkormányzatok hírdetési fórumait is igénybe véve kell meghirdetni.

VII.	Az OM pályázat elbírálásának szempontjai

Az OM a területi kamarák és regionális szervek pályázatainak elbírálására az alábbi összetételű zsűrit kéri fel: 

Elnök:  	független szakértő

Tagok: 	Oktatási Minisztérium képviselője
		Gazdasági Minisztérium képviselője
		Környezetvédelmi Minisztérium képviselője
		Földművelésügyi és Vidékfejlesztési Minisztérium képviselője 
		Magyar Kereskedelmi és Iparkamara képviselője
		Magyar Agrárkamara képviselője
		Műszaki és Természettudományi Egyesületek Szövetsége képviselője

A pályázat formai megfelelését az OM ellenőrzi és a zsűrinek csak a formailag megfelelő pályázatokat adja át. A beadási határidő után érkező pályázatokat felbontás nélkül visszaküldik. A formai szempontból elutasított pályázatokról az érintett pályázók az elutasítás formai okának megjelölésével kapnak értesítést.

Formai kizáró feltétel, ha 
•	a pályázatot tartalmazó postai küldeményt a megadott határidő utáni postabélyegzővel látták el, 
•	a pályázatot nem postai küldeményként adták fel,
•	nem az előírt (1 eredeti és 8 másolati) példányban történt a beérkezés,
•	az űrlap *-gal jelölt rovatai nincsenek kitöltve,
•	az aláírás nem cégszerű,
•	az űrlap mellékletei hiányosak,
•	a pályázónak az államháztartás bármely alrendszere felé lejárt és meg nem fizetett tartozása, valamint 60 napot meghaladó köztartozása van.

Az OM által felkért zsűri a pályázatokat az alábbi rendszerben bírálja el:

A)	Pontozással értékeli a pályázatokat

	A pontozás kritériumai	Adható
pontszám	
1.	regionális műszaki fejlesztési pályázat tartalmának megfelelése a jelen pályázati feltételek VI./B. pontjában megfogalmazott céloknak;
	0 – 20	
2.	2.1 a regionális műszaki fejlesztési pályázatban a regionális jelleg érvényesülése (vagyis: a pályázó kellően alátámasztotta-e pályázatával, hogy a regionális műszaki fejlesztési pályázata a megye, régió alapvető gazdasági jellegén és hagyományos felvevő piacainak igényein alapuló fejlesztési problémák megoldását szolgálja), 
	0 – 20	
	2.2 együttműködés a regionális vállalkozásfejlesztő környezettel,
	0-15	
	2.3 a regionális szervezetek konzorciális együttműködése	0-15	
3.	a regionális műszaki fejlesztési pályázat szakmai kidolgozottsága, megfelelése a jelen pályázati feltételek VI. pontjában rögzített kritériumoknak;
	0 - 15	
4.	a regionális műszaki fejlesztési pályázat céljaira felhasználható egyéb külső források bevonása.	0 - 15	

B)	Szöveges értékelésben is kifejti véleményét az egyes pályázatokról

A szöveges értékelésben a Zsűri a pontozás kritériumainak figyelembevételével alátámasztja a pontszámokban megjelenő értékitéletét, véleményt mond a pályázat régióban betöltött műszaki-gazdasági jelentőségéről, a pályázat várható eredményeinek regionális hasznosíthatóságáról.

A kedvezően elbírált pályázatok esetében a támogatási igények kielégítése a zsűri által adott pontszámok  sorrendjében történik. A pályázatokat értékelő zsűri ajánlása alapján a támogatás odaítéléséről az OM dönt.

Elutasítás esetén döntését az OM a pályázónak nem indokolja.

VIII.	Hogyan kell beadni a pályázatot?

A területi kamarák, regionális szervezetek, vagy konzorciumaik a következő dokumentumok 1 eredeti aláírással, minden oldalon szignóval és bélyegzővel ellátott példányával, továbbá 8 másolati példány kizárólag postán történő megküldésével pályáznak. 

A szabályosan kitöltött és cégszerűen aláírt pályázati űrlaphoz csatolják az alábbi mellékleteket:

1. melléklet
A pályázó kamara, regionális szervezet, valamint konzorcium esetén a további résztvevők bemutatása és tevékenységük rövid ismertetése.

2. melléklet
A regionális műszaki fejlesztési pályázat elfogadás esetén meghírdetésre kerülő rövid pályázati felhívása, amely tartalmazza a célkitűzéseket, a pályázók számára legfontosabb tudnivalókat.

3. melléklet
A regionális műszaki fejlesztési pályázat pályázati felhívásában foglaltakkal kapcsolatban részletes információkat (pénzügyi források, zsűri összetétele, lebonyolítás részletes időbeli ütemterve stb.) nyújtó tájékoztató (információs csomag a pályázók részére).

4. melléklet
Az egyéb dokumentumok, így:
•	a módosított 217/1998. (XII. 30.) Korm. rendelet szerint kitöltött és cégszerűen aláírt Adatlap és Nyilatkozatok
•	nyilatkozat a pályázó saját forrásának rendelkezésre állásáról,
•	igazoló igérvény(ek) az egyéb külső forrás(ok) rendelkezésre bocsátásáról,
•	konzorcium esetén az annak megalakulását igazoló megállapodás.

5. melléklet
Az elfogadásra kerülő pályázatokra kötendő szerződés(ek) mintája. 

Valamennyi dokumentációt a pályázónak cégszerűen kell aláírnia.
A pályázatot az alábbi címre kell beküldeni:
Oktatási Minisztérium
Kutatás-fejlesztési Helyettes Államtitkárság
1052 Budapest, Szervita tér 8.
levélcím:	1374 Budapest, Pf. 565.

•	A borítékon jól láthatóan kérjük feltüntetni: “Regionális műszaki fejlesztés”
•	
A pályázatokat magyar nyelven kell kitölteni, a jelen tájékoztató füzetben megadott szempontok szerint.
•	Az űrlap pontos és helyes kitöltéséért a pályázó felel. Pontatlanul, tévesen, hiányosan kitöltött űrlapok utólagos javítására, kiegészítésére nincs mód. A pontatlan, nem egyértelmű adatok hátrányosan befolyásolhatják az elbírálás eredményét. 
•	A formai szempontból megfelelő pályázatokat az OM nyilvántartásba veszi. A nyilvántartásba vételről levélben értesíti a pályázót, megadva pályázatának nyilvántartási számát is. Kérjük, hogy a későbbiekben a pályázattal kapcsolatos ügyintézéskor hivatkozzon erre a nyilvántartási számra.

IX.	A támogatás folyósítása, a teljesítés értékelése

A pályázaton támogatást nyert területi szervezetekkel az OM megállapodik a regionális műszaki fejlesztési pályázat lebonyolításában. A megállapodás aláírásakor a Kedvezményezett dokumentumokkal igazolja, hogy a regionális műszaki fejlesztési pályázat az OM pályázatban elfogadott tartalommal már meghirdetésre került.

Ha az előzetes igérvény ellenére a saját forrás csökken, ugyanolyan mértékben csökken az OM forrás is. 

A megállapodás részeként a Kedvezményezett biztosítja, hogy az OM a regionális műszaki fejlesztési pályázat lebonyolításába (elbírálás, szerződéskötések, teljesítések, kifizetések, értékelések stb.) betekinthet. 

A Kedvezményezett legkésőbb 2000. november 10-ig az OM számára írásos jelentést ad, amely tartalmazza az ezévi regionális műszaki fejlesztési pályázat döntési jegyzőkönyvét, az addigi tapasztalatok értékelését és a pályázati pénzeszközök tervezett felhasználását.

A Kedvezményezett az általa kötött szerződésekben foglalt kötelezettségek szakmai és pénzügyi teljesítésének elfogadását követően – a szerződések szerinti kifizetések esedékessé válásakor – összesítve és legfeljebb negyedévente egy alkalommal igényelheti az OM-től a támogatás átutalását. A Kedvezményezett igénylésének kézhezvételét követő 15 napon belül az OM a támogatás igényelt összegét átutalja.

A regionális műszaki fejlesztési pályázat keretében finanszírozott fejlesztések megvalósulását követően pedig, legkésőbb 2002. április 15-ig beszámolót készít az OM részére a pályázat megvalósulásának átfogó értékeléséről, az OM támogatás felhasználásáról. 

X.	Útmutató az űrlap kitöltéséhez

A pályázati űrlapot írógéppel, vagy kézírás esetén nyomtatott nagybetűkkel szíveskedjen kitölteni. Az űrlapon átfestések, áthúzások nem lehetnek. Az üres helyekre 1-es sortávolsággal gépelje be folyamatosan a szükséges szöveget. 

TUDNIVALÓK AZ EGYES KÉRDÉSEK KITÖLTÉSÉHEZ

1.	Adja meg a pályázó teljes nevét (pl. Veszprém megyei Agrárkamara).
2.	Adja meg a pályázó már ismert rövid nevét, logóját (az 1. pontban szereplő pályázó esetében lehet pl. VESZMAG).
3.	Adja meg az adószámát (11 jegyű szám).
4.	Adja meg a Központi Statisztikai Hivatal besorolása szerinti számot (17 jegyű szám).
5.	Adja meg a regionális műszaki fejlesztési pályázat pénzeszközeire elkülönített számlát vezető hitelintézet nevét és az elkülönített számla számát. 
6.	Adja meg, a pályázat benyújtásának időpontjában, a pályázó taglétszámát.
	A témavezető adatait követő táblázat(ok) rovatait csak akkor kell kitölteni, ha a konzorcium jellegű együttműködésben további regionális szervezetek, valamint egyéb külső forrást nyújtó szervezetek is részt vesznek.
7.	Itt, illetve az ezt követő rovatokban adja meg az OM, a pályázó és az egyéb külső hozzájárulásokkal együttes források terhére lebonyolításra kerülő regionális műszaki fejlesztési pályázat pénzügyi tervét, források szerint, ezer forintban a 2000. évre. Az összegeket kerekített egész számban tüntesse fel.
8.	Adja meg a regionális műszaki fejlesztési pályázathoz tervezett teljes (OM+pályázó+egyéb külső) forrás összegét.
9.	Adja meg, hogy milyen összegű saját forrást tud biztosítani a regionális műszaki fejlesztési pályázatra. Nem tekinthető saját forrásnak az államháztartás alrendszereitől kapott támogatás, a területfejlesztési tanácsok rendelkezési jogkörébe utalt támogatás és az államközi szerződések alapján kapott külföldi támogatás.
10.	Ebben a rovatban tüntesse fel a pályázón és OM-n kívüli egyéb, a pályázat lebonyolításához igazoltan felhasználható forrásokat (pl. önkormányzattól, szakmai szervezettől, non-profit szervezettől, alapítványtól, vállalkozásfejlesztő központtól bevont pénzeszközöket).
11.	Itt adja meg, hogy az OM-től milyen összegű KMÜFA támogatást igényel a pályázathoz.
12.	A pályázó képviseletére jogosult tisztségviselőknek kell az űrlapot aláírnia. A cégszerű aláíráshoz a bélyegzőlenyomat is hozzátartozik. Töltse ki a dátumot is.
13.	Az aláíró(k) nevét és beosztását gépeljék az aláírás alá.
14.	A pályázó az itt is felsorolt mellékletek egyidejű benyújtásával pályázhat, amelyeket a jelen Tájékoztató füzet VI. pontjában részletezett kritériumok figyelembevételével kell összeállítani.
Figyelem!
Az űrlap *-gal jelölt rovatainak kitöltése (megadása) kötelező, ellenkező esetben a pályázat formai hibásnak minősül és nem vesz részt az elbírálásban. A szabályosan kitöltött űrlaphoz ne felejtse el csatolni a mellékleteket!

OM Kutatás-fejlesztési Helyettes Államtitkárság
1052 Budapest, Szervita tér 8.
P1. melléklet
PÁLYÁZAT A REGIONÁLIS MŰSZAKI FEJLESZTÉSI
TEVÉKENYSÉG TÁMOGATÁSÁRA

	Nyilvántartási szám (OM tölti ki!)
KAM-/	
* A PÁLYÁZÓ  /A KONZORCIUM VEZETŐJE (1)  teljes neve		
* Rövid neve (2)		
* Székhelye		
*  Utca/házszám		
* Adószám (3)	--	
* KSH-szám (4)	---	
* Elkülönített számlát
vezető hitelintézet (5)	Hitelintézet:
Számlaszám:	
Alapítás (bejegyzés) dátuma		
Tagjainak száma (6)		
Témavezető neve és beosztása		
Kommunikációs címei	Telefonszám:	Fax szám:	E-mail címe:	
Levelezési cím 	 Helység:
 út/tér: 	Postafiók:

szám:	

EGYÜTTMŰKÖDŐ / egyéb szervezet,
A KONZORCIUM TAGJA (6)	1	2	
Teljes neve

Tagjainak száma

Irányítószám és helység

Utca/házszám

Telefon/fax
			
Levelezési cím
			
Témavezető neve

EGYÜTTMŰKÖDŐ KAMARA / egyéb szervezet,
A KONZORCIUM TAGJA (6)	3	4	
Teljes neve

Tagjainak száma
			
Irányítószám és helység

Utca/házszám

Telefon/fax
			
Levelezési cím
			
Témavezető neve

A REGIONÁLIS MŰSZAKI FEJLESZTÉSI PÁLYÁZAT pénzügyi terve E Ft-ban (7)	
2000. év	
* Teljes forrás (8)		
* Saját forrás (9)		
* Egyéb külső forrás (pl. önkormányzat, szakmai 
   szervezet) (10)		
* Kért KMÜFA támogatás (11)		

Cégszerű aláírások (12)
Dátum:

aláírás 	
név (13)
tisztség	P.H.	aláírás 	
név (14)
tisztség	

P2. melléklet

NYILATKOZATOK

A(z)	(pályázó megnevezése)

nevében támogatásra benyújtott

	(cím) tárgyú 

pályázatunkhoz a módosított 217/1998. (XII. 30.) sz. Korm. rendeletnek (továbbiakban Kormányrendelet) megfelelően az alábbi nyilatkozatokat teszem: 

1.	A pályázatban foglalt adatok, információk és dokumentumok teljes körűek, valódiak és hitelesek. Ebben a tárgyban pályázatot korábban nem adtunk be*, illetve az alábbiaknak megfelelően (mikor, hol) benyújtottunk* (a megfelelő válasz aláhúzandó): 

2.	Tudomásul veszem, hogy 60 napon túli köztartozás esetén a köztartozás megfizetéséig a támogatás a pályázót nem illeti meg, az esedékes támogatások folyósítása a Kormányrendelet 92.§ (5) bekezdése szerint felfüggesztésre kerül, illetve az Áht. 13/A. §-ának (6) bekezdése alapján az esedékes támogatás a köztartozások megfizetése esetében – a támogatás ellenében vállalt kötelezettségeket nem érintő módon – visszatartásra kerülhet.

3.	Hozzájárulok, hogy a köztartozások – az Áht. 13/A. § (4) bekezdésében és a Kormányrendelet 92 §. (4) bekezdésében foglaltak szerinti – figyelemmel kísérése érdekében a pályázó adószámát vagy adóazonosító jelét, társadalombiztosítási azonosító jelét vagy társadalombiztosítási folyószámla számát a Magyar Államkincstár, illetve a támogatást nyújtó szerv felhasználhatja a lejárt köztartozások teljesítése, illetőleg az adósság bekövetkezése tényének és összegének megismeréséhez.

4.	Tudomásul veszem, hogy a támogatás elnyerése esetén a támogatott pályázat tárgya (címe), a támogatás összege, a támogatott projekt megvalósítási helye a Kormányrendeletben szabályozott módon nyilvánosságra hozhatók.

5.	
Kijelentem, hogy a megkötendő szerződés esetében a Korm. rendelet 87 §. (4) bekezdésében foglalt esetekre vonatkozóan megbízást adunk számlavezető hitelintézetünknek a támogatást nyújtó jogszerű követeléseinek azonnali beszedés útján történő érvényesítéséhez.

6.	Kijelentem, hogy az államháztartás alrendszereiből folyósított támogatásokból eredő lejárt és ki nem egyenlített tartozásunk, illetve 60 napot meghaladó köztartozásunk nincsen.

7.	Hozzájárulok ahhoz, hogy a benyújtott pályázat szabályszerűségét és a támogatás rendeltetésszerű felhasználását a jogszabályban meghatározott szervek ellenőrizhetik.

8.	Kötelezem magam arra, hogy amennyiben a pályázó ellen a pályázat elbírálásáig, illetve a támogatási szerződés lejártáig felszámolási eljárás indul, annak tényét haladéktalanul bejelentem a támogatást nyújtónak. Ugyancsak haladéktalanul bejelentem az adólevonási jogosultságomban bekövetkezett változást. Kötelezettséget vállalok arra, hogy bankszámla megszűnése, illetve módosítása esetében azonnali tájékoztatást adok.

9.	Hozzájárulok ahhoz, hogy a Kincstár keretében működő, alapvetően pénzügyi szemléletű megfigyelő rendszer, az Országos Támogatási Monitoring rendszer a jogszabályban meghatározott jogosultak (döntéshozók, előirányzat-kezelők, Monitoring Bizottságok) számára hozzáférési lehetőséget biztosíthasson a pénzügyi adatbázishoz. Módosított 217/1998.(XII.30.) Korm. rendelet 83.§ (1) j., valamint 85.§ (2) pontjai. 

Hely, időpont: ………………………………………..

A pályázatot benyújtó nevében:

cégszerű aláírás(ok):
(név, beosztás)		

P.H.